Bush ble stadig mer inspirert av avantgardmusikk laget av blant andre David Bowie, Brian Eno og Peter Gabriel. I 1980 kom albumet , og Bush brukte for første gang synthesizere og trommemaskiner. Albumet gikk direkte inn på førsteplass på den britiske albumlisten. Dette var første gang en kvinnelig soloartist nådde toppen av salgslistene i Storbritannia. Hun brukte et halvt år på innspillingen. Singelen «Babooshka» kom på femteplass i Storbritannia og ble også en av hennes største hits i blant annet Australia og Norge.